
 19.7.2017
 BG
 Официален вестник на Европейския съюз
 L 186/3
 РЕГЛАМЕНТ ЗА ИЗПЪЛНЕНИЕ (ЕС) 2017/1344 НА КОМИСИЯТА
 от 18 юли 2017 година
 за изменение на приложение I към Регламент (ЕИО) No 2658/87 на Съвета относно тарифната и статистическа номенклатура и Общата митническа тарифа
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква д) от него,
 като има предвид, че:
 (1)
 С Регламент (ЕИО) No 2658/87 е установена номенклатура от стоки (наричана по-нататък „Комбинираната номенклатура“ или „КН“), която се съдържа в приложение I към посочения регламент.
 (2)
 Настоящата формулировка на допълнителни забележки 4 и 5 към глава 17 и допълнителни забележки 3 и 4 към глава 21 от Комбинираната номенклатура се отнася до член 42 от Регламент (ЕО) No 951/2006 на Комисията (2) по отношение на определянето на методи за изчисляване на съдържанието на захароза в суровата захар и в някои сиропи.
 (3)
 Параграфи 2, 3 и 4 от член 42 от Регламент (ЕО) No 951/2006 се заличават, считано от 1 октомври 2017 г., поради изменение на квотната система за производство на захар вследствие на промени в селскостопанската политика. Следователно позоваванията на член 42 от Регламент (ЕО) No 951/2006 в допълнителни забележки 4 и 5 към глава 17 и допълнителни забележки 3 и 4 към глава 21 ще станат неприложими.
 (4)
 В интерес на правната сигурност и за да се избегне създаването на правен вакуум, е необходимо да се изменят тези допълнителни забележки и да се включат приложимите аналитични методи директно в тези забележки.
 (5)
 С оглед на подобряването на аналитичните методи за определяне на съдържанието на захар, аналитичният метод, използван понастоящем за целите на изчисляването на захарното съдържание на някои продукти от глава 17, което може да е повлияно от матричната проба или интерфериращи съединения, следва да бъде заменен с метода на високоефективната течна хроматография (HPLC).
 (6)
 При все това, по отношение на някои други продукти, попадащи в глава 17, както и на продукти, попадащи в глава 21, в които, поради наличието на други видове захари, съдържанието на захар не се основава само на захароза, фруктоза, глюкоза и малтоза, методът на HPLC не може да се прилага. За тези продукти съдържанието на захароза, включително съдържанието на други захари, изчислени в захароза, следва да бъде определено чрез рефрактометричен метод в съответствие с приложението към Регламент за изпълнение (ЕС) No 974/2014 на Комисията (3).
 (7)
 За да се осигури еднакво тълкуване на Комбинираната номенклатура в целия Съюз по отношение на определянето на съдържанието на захар в някои продукти, допълнителни забележки 4 и 5 към глава 17, както и допълнителни забележки 3 и 4 към глава 21, част втора от Комбинираната номенклатура, следва да бъдат изменени.
 (8)
 Следователно Регламент (ЕИО) No 2658/87 следва да бъде съответно изменен.
 (9)
 Член 42, параграфи 2, 3 и 4 от Регламент (ЕО) No 951/2006 ще бъдат отменени, считано от 1 октомври 2017 г. Следователно